આ વિશેની માહિતી આપતાં કન્યાના પિતાએ ‘મિડ-ડે’ને કહ્યું હતું કે ‘આ ગૅન્ગ ખૂબ જ ચાલાક હતી. તેમનાં કપડાં અને ચહેરા પરથી આપણને સહેજ પણ અંદાજ ન આવે કે તેઓ લૂંટારા છે. સવારે મારી દીકરીનાં લગ્ન ક્લબની લૉનમાં રાખવામાં આવ્યાં હતાં. આ વ્યક્તિઓ એ સમયથી જ લગ્નમાં અન્ય સાજનમાજન સાથે ઘૂસી ગઈ હતી. રાતના સાડાઆઠથી સાડાઅગિયાર વચ્ચે મારી દીકરીનું રિસેપ્શન હતું. એ સમયે બન્ને પક્ષના સ્નેહી-સ્વજનો તેમને મળવા સ્ટેજ પર આવતા હતા. તેમના દ્વારા મળેલી ભેટની રકમ એક પ્લાસ્ટિકની થેલીમાં મૂકતા હતા. ભીડનો લાભ લઈને આ લૂંટારા પ્લાસ્ટિકની થેલીમાં અમે ભેટની રકમનાં કવરો રાખ્યાં હતાં એ લઈને જતા રહ્યા હતા.’